pythainlp/thai_wikipedia_clean_20230101 huggingface dataset:
หลวงพิสณฑ์ยุทธการ (ปึก) เกิดในกรุงเทพพระมหานครที่บ้านช่างหล่อ ราวสมัยรัชกาลที่ 3 บิดาชื่อ หลวงลิขิตปรีชา (คุ้ม โรจนกุล) รับราชการในกรมพระอาลักษณ์ฝ่ายพระบวรราชวัง (วังหน้า) บุตรชื่อ หลวงลิขิตปรีชา (ปลอบ โรจนกุล) รับราชการในกรมราชเลขานุการ เดิมนายปึก รับราชการเป็น หุ้มแพรมหาดเล็ก (บ้างก็เรียกว่านายทหารแถว) ต่อมาจึงโปรดเกล้า ฯ พระราชทานบรรดาศักดิ์ขึ้นเป็น นายพิสณฑ์ยุทธการ (ปึก) และเลื่อนบรรดาศักดิ์ขึ้นเป็น ขุนพิสณฑ์ยุทธการ (ปึก) ในช่วงไปรับราชการที่เมืองอุบลราชธานี หลังจากที่ ขุนพิสณฑ์ยุทธการ (ปึก) กลับราชการจากเมืองอุบลราชธานี เมื่อวันที่ 4 มิถุนายน จุลศักราช 1251 (ตรงกับ พ.ศ. 2432)
ในปี พ.ศ. 2431 นั้น พระบาทสมเด็จพระจุลจอมเกล้าเจ้าอยู่หัว ทรงมีพระราชประสงค์ โปรดให้จัดตั้งกองทหารประจำการตามหัวเมืองต่างๆ อย่างแบบยุโรป ทรงพระกรุณาโปรดเกล้าให้ ว่าที่นายพันตรี หลวงพิพักษ์นรินทร์ (ผึ้ง) เป็นผู้บังคับกองทหารคนแรก นับว่าเป็นการการตั้งกองทหารแบบยุโรปเป็นครั้งแรก ซึ่งขุนพิสณฑ์ยุทธการ (ปึก) ได้รับพระราชทานพระกรุณาให้เข้าร่วมกองทหารแบบใหม่นี้ด้วย ในการนี้กรมมหาดไทยได้นำขุนพิสณฑ์ยุทธการ (ปึก) และนายทหารอีก 7 นายเข้าเฝ้าถวายบังคมลา ทรงพระกรุณาโปรดเกล้า ฯ ให้ ขุนพิสณฑ์ยุทธการ (ปึก) ไปประจำกองทหารประจำการ ณ เมืองตะโปน เมืองพิน เมืองนอง กับกองทหารของ ว่าที่นายพันตรี หลวงพิทักษ์นรินทร์ (ผึ้ง) ที่บริเวณทุ่งศรีเมือง จุลศักราช 1251 ปีฉลู ตรงกับ พ.ศ. 2432 ปรากฏใน พงศาวดารหัวเมืองมณฑลอิสาณ ว่า "...โปรดเกล้า ฯ ให้กรมยุทธนาธิการส่งนายร้อยเอก นายร้อยเอก ขุนพิศลยุทธการ (ปึก) ๑ นายร้อยตรีชื่น ๑ นายร้อยตรีคำ ๑ นายร้อยตรีพลับ ๑ นายร้อยตรีพึ่ง ๑ นายร้อยตรีวาด ๑ นายร้อยตรีพรหม ๑ กับพลแตรเดี่ยว ๑ ขึ้นไปรับราชการกับ ว่าที่นายพันตรี หลวงพิทักษ์นรินทร์ (ผึ้ง) ขุนพิศล ฯ กับนายร้อย ๗ นาย ได้ไปถึงเมืองอุบลเมื่อวันที่ 21 สิงหาคม แล้วหลวงพิทักษ์นรินทร์จัดให้ ขุนพิศลฯ ๑ นายร้อยตรีพึ่ง ๑ นายร้อยตรีคล้าย ๑ นายร้อยตรีคำ ๑ ไปรับราชการอยู่กับหลวงพิทักษ์นรินทร์ (ผึ้ง) ณ ด่านเมืองตะโปน เมืองพิน เมืองนอง แลจัดให้นายร้อยตรีวาด ๑ นายร้อยตรีชื่น ๑ นายร้อยตรีพลับ ๑ นายร้อยตรีพรหม ๑ ไปรักษาราชการหน้าด่านเมืองนครจำปาศักดิ์..."
ในขณะที่ขุนพิสณฑ์ยุทธการ (ปึก) ประจำกองทหารครั้งนั้นอยู่เกือบปี ปรากฏว่า นายร้อยตรีคำ ในกองทหาร ป่วยเป็นไข้พิศม์ หรือไข้อายพิศม์ ถึงแก่กรรมเมื่อวันที่ 29 มกราคม พ.ศ. 2432 ขุนพิสณฑ์ยุทธการ (ปึก) จึงได้ประกอบพิธีศพตามธรรมเนียม ปรากฏในจดหมายเหตุพระราชกิจรายวันในพระบาทสมเด็จพระจุลจอมเกล้าเจ้าอยู่หัว พุทธศักราช ๒๔๓๓ ว่า "...บอกพระราชเสนาข้าหลวงเมืองอุบลราชธานี ลงวันที่ ๓๐ มีนาคม ร.ศ. ๑๐๘ ว่า นายร้อยตรี นายคำ ซึ่งไปราชการเมืองตะโปนป่วยเป็นไข้พิศม์ พอ ณ วันที่ ๒๙ มกราคม นายร้อยตรี นายคำถึงแก่กรรม นายร้อยเอก ขุนพิสณฑ์ (ปึก) จัดการไหว้ศพตามธรรมเนียม..."
เมื่อ พ.ศ. 2435 ขุนพิสณฑ์ยุทธการ (ปึก) ได้เป็นนายร้อยโทชั้นสัญญาบัตร เข้าประจำกองพันตรี ทหารราบในมหาดเล็กรักษาพระองค์
เมื่อ พ.ศ. 2436 ขุนพิสณฑ์ยุทธการ (ปึก) ได้ไปราชการทหารเข้าร่วมกับกองทหารของพระพิเรนทรเทพ เพื่อไปรักษาหัวเมืองลาวกาวมีหัวเมืองสำคัญ 7 เมือง ได้แก่ เมืองอุบลราชธานี เมืองนครจำปาศักดิ์ เมืองศรีสะเกษ เมืองสุรินทร์ เมืองร้อยเอ็ด เมืองมหาสารคาม และเมืองกาฬสินธุ์ โดยพระยาจ่าแสนบดี ปลัดทูลฉลองกระทรวงมหาดไทย นำข้าราชการฝ่ายทหารเข้าเฝ้ากราบถวายบังคมทูลลาพระบาทสมเด็จพระจุลจอมเกล้าเจ้าอยู่หัว เมื่อวันที่ 11 มิถุนายน
เมื่อ พ.ศ. 2441 ภายหลังมียศที่นายพันตรี ขุนพิสณฑ์ยุทธการ (ปึก) ได้เป็นผู้บังคับกองพันทหารราบที่ 30 (ผบ.ร.พัน 30) (ลำปาง) กรมยุทธนาธิการ และได้เลื่อนบรรดาศักดิ์เป็นหลวงพิสณฑ์ยุทธการ (ปึก) ถือศักดินา 800 ระหว่างรับราชการเมื่อ พ.ศ. 2445 ได้ร่วมบริจาคทรัพย์ 34 บาท เพื่อก่อสร้างโรงเรียนอุดรพิทยานุกูล มลฑลอุดร ในคราวเหตุการณ์เพลิงไหม้ของโรงเรียนสอนหนังสือไทยบ้านหมากแข้ง (ชื่อโรงเรียนเดิม) ซึ่งพระเจ้าบรมวงศ์เธอ กรมหลวงประจักษ์ศิลปาคมทรงสร้างไว้ กระทั่งปลดประจำการเป็นทหารกองหนุน กระทรวงกลาโหม มียศสุดท้ายเป็น นายพันโท หลวงพิสณฑ์ยุทธการ (ปึก)
บรรดาศักดิ์ขณะรับราชการที่กรมยุทธนาธิการตลอดอายุราชการ
หมายเหตุ: ชื่อบรรดาศักดิ์จากหลักฐานบ้างก็ปรากฏว่า พิสณฑ์ยุทธการ พิศลยุทธการ หรือ พิสันฑ์ยุทธการ ทว่าหลักฐานต่างๆ กล่าวว่าข้าราชการผู้นี้มีนามเดิมชื่อ ปึก ตรงกัน
อาสนวิหารอาวร็องช์
อาสนวิหารอาวร็องช์  เรียกชื่อเต็มว่า อาสนวิหารนักบุญอันดรูว์แห่งอาวร็องช์  ก่อนถูกทำลายลงในเดือนเมษายน ค.ศ. 1794 เคยมีฐานะเป็นอาสนวิหารในนิกายโรมันคาทอลิก ซึ่งเป็นที่ตั้งของมุขนายกประจำมุขมณฑลอาวร็องช์ซึ่งได้ถูกยุบรวมกับมุขมณฑลกูต็องส์ในปี ค.ศ. 1790 และลดฐานะเป็นเพียงโบสถ์ประจำเขตแพริชจนกระทั่งถูกทำลายในที่สุด ตั้งอยู่บริเวณยอดเนินเขาบริเวณทิศตะวันตกเฉียงเหนือของเขตเมืองเก่าอาวร็องช์ จังหวัดม็องช์ แคว้นนอร์ม็องดี ประเทศฝรั่งเศส สร้างขึ้นเพื่ออุทิศแด่นักบุญอันดรูว์
อาสนวิหารแห่งนี้สร้างในแบบสถาปัตยกรรมโรมาเนสก์ ซึ่งต่อมาได้มีการบูรณะปรับปรุงหลายครั้ง ครั้งที่สำคัญ ๆ ได้แก่คริสต์ศตวรรษที่ 13, ปลายคริสต์ศตวรรษที่ 15 และต้นคริสต์ศตวรรษที่ 16 วัตถุดิบที่ใช้ส่วนใหญ่เป็นหินแกรนิต
องค์ประกอบหลัก ๆ เป็นแบบโรมาเนสก์แบบดั้งเดิม ได้แก่ บริเวณกลางโบสถ์และหอคอยคู่ซึ่งขนาบข้างซุ้มประตูทางเข้าที่ตกแต่งอย่างสวยงาม สันนิษฐานว่าเป็นงานในสมัยคริสต์ศตวรรษที่ 11 บริเวณกลางโบสถ์ จรมุข ชาเปล และหอนาฬิกาซึ่งมียอดแหลม เสร็จสิ้นราวต้นคริสต์ศตวรรษที่ 12
ต่อมาในสมัยกอทิกช่วงคริสต์ศตวรรษที่ 13 ได้มีการเพิ่มซุ้มประตูกอทิกแบบ 2 บาน รวมถึงช่องโค้งและหน้าต่างบริเวณกลางโบสถ์ ส่วนชาเปลข้าง แขนกางเขน และหอประชุมนักบวชเป็นส่วนที่เพิ่มเติมในภายหลังช่วงปลายคริสต์ศตวรรษที่ 15 ถึงต้นคริสต์ศตวรรษที่ 16
สืบเนื่องจากการยุบมุขมณฑลอาวร็องช์ตามสนธิสัญญาเมื่อปี ค.ศ. 1790 ซึ่งทำให้ฐานะของอาสนวิหารเป็นเพียงแค่โบสถ์ประจำเขตแพริช ต่อมาบาทหลวงรียูล เดอ มงแบร ได้เริ่มการบูรณะซึ่งอันตรายมาก โดยได้มีการทำลายฉากกางเขนซึ่งทำด้วยหิน และลดขนาดของพื้นเสาเพื่อให้ชาวเมืองสามารถมองเห็นด้านในโบสถ์ได้ดีขึ้น ในขณะนั้นบริเวณร้องเพลงสวดอยู่ในสภาพชำรุดทรุดโทรม จึงได้มีการสมทบทุนเพื่อการบูรณะซ่อมแซมถึง 60,000 ปอนด์ ซึ่งปราศจากฉากกางเขนซึ่งมีส่วนช่วยในการรับน้ำหนักของอาคาร ทำให้เกิดช่องว่างขึ้นและในที่สุดเพดานโค้งด้านบนของบริเวณร้องเพลงสวดก็ทรุดและถล่มลงในวันที่ 11 เมษายน ค.ศ. 1796 ถึงแม้ว่าจะมีความพยายามอย่างเต็มที่ของทางการในการดูแลส่วนที่เหลือในขณะนั้น แต่ก็ได้มีกฎหมายเกี่ยวกับสาธารณสมบัติที่ให้ถอดเอาตะกั่วบริเวณหลังคาออก ทำให้มีการรั่วซึมของน้ำภายในอาสนวิหาร ซากปรักหักพังที่เหลืออยู่ของอาสนวิหารได้ตั้งอยู่จนจบการปฏิวัติฝรั่งเศส
ในระหว่างที่รอเงินกองทุนจากส่วนกลางในการบูรณะและซ่อมแซม บริเวณกลางโบสถ์ก็ค่อย ๆ ถล่มลง ทำให้ต่อมาคณะที่ปรึกษาเทศบาลได้มีความเห็นเมื่อ 20 เมษายน ค.ศ. 1802 ให้ทำลายกำแพงที่เหลือของบริเวณกลางโบสถ์และหอนาฬิกาลง ด้วยเหตุผลด้านความปลอดภัย
หอคู่ทั้งสองยังคงอยู่จนกระทั่งปี ค.ศ. 1810 แม้จะอยู่ในสภาพชำรุดทรุดโทรม ด้วยความช่วยเหลือของนายกเทศมนตรีแต็สเนียร์ เดอ เบรแม็สนีล ซึ่งพยายามขอร้องให้รัฐบาลช่วยอนุเคราะห์การบูรณะของอาสนวิหารแห่งนี้ โชคดีที่ต่อมามีการขอติดตั้งโทรเลขแบบไร้สายโดยโกลด ชัป บนหอทิศเหนือ ทำให้รอดต่อการถูกทำลายได้ไปอีกหลายปี ต่อมาเทศบาลได้ตัดสินใจสั่งทำลายหอทั้งคู่ที่เหลืออยู่ลงในปี ค.ศ. 1812 ซึ่งถือเป็นการปิดฉากอาสนวิหารอาวร็องช์ลงอย่างเป็นทางการ ซากของเสาวิหารยังหลงเหลืออยู่หนึ่งต้นจนกระทั่งถูกทำลายลงในปี ค.ศ. 1835
โยตสึไกโดะ
สุงะโมะ
เอะบิสุ
อะกะสะกะ
อะสะกุสะ
Thunbergia erecta
ร้อยแก้ว
ร้อยแก้ว เป็นภาษารูปแบบหนึ่งซึ่งใช้โครงสร้างไวยากรณ์ปกติและการไหลของถ้อยคำอย่างเป็นธรรมชาติ แทนที่จะใช้โครงสร้างเป็นจังหวะดังในกวีนิพนธ์ แม้จะมีการถกเถียงเชิงวิจารณ์ต่อการสร้างร้อยแก้ว แต่ด้วยความเรียบง่ายและโครงสร้างที่นิยามอย่างหลวม ทำให้ร้อยแก้วถูกนำมาใช้ในบทสนทนาเป็นส่วนใหญ่ วจนิพนธ์ข้อเท็จจริง ตลอดจนการเขียนเฉพาะเรื่องและบันเทิงคดี ร้อยแก้วเป็นรูปแบบภาษาที่ใช้กันสามัญ เช่น ในวรรณกรรม หนังสือพิมพ์ นิตยสาร สารานุกรม การแพร่สัญญาณทางสื่อต่างๆ หนังสือทางประวัติศาสตร์และปรัชญา กฎหมาย และการสื่อสารอีกหลายรูปแบบ
Pseuderanthemum andersonii
Avicennia alba
เฮียวกะ
พนมรุ้งเล็ก เกียรติหมู่ 9
พี่มากพระโขนง
ซนยอชีแด
รายชื่อผลงานของวงเกิลส์เจเนอเรชัน
สนามกีฬาจารุเสถียร
เกิลส์เจเนอเรชัน แททีซอ
เกิลส์เจเนอเรชันทีทีเอส
Into the New World (song)
Kissing You (Girls' Generation song)
เกิลส์เจเนอเรชัน ทัวร์
เจ้าทองลัน
เค-ป็อป
เจ-ป็อป
รายชื่อผลงานของวรกาญจน์ โรจนวัชร
อัลบั้มที่ 1 : ผู้หญิงตาดำๆ.
วางแผง กุมภาพันธ์ พ.ศ. 2548
อัลบั้มที่ 2 : ผู้หญิงกลางสายฝน.
วางแผง 28 กุมภาพันธ์ พ.ศ. 2549
อัลบั้มพิเศษ : วันพิเศษ.
วางแผง 29 สิงหาคม พ.ศ. 2549
อัลบั้มที่ 3 : นักร้องเปื้อนฝุ่น.
วางแผง 27 กันยายน พ.ศ. 2550
อัลบั้มที่ 4 : Woman Story.
วางแผง 15 กุมภาพันธ์ พ.ศ. 2551
อัลบั้มพิเศษ : พั้นช์ เพลงรัก.
วางแผง 9 กันยายน พ.ศ. 2551
อัลบั้มที่ 5 : ปรากฏการณ์ธรรมชาติ.
วางแผง 11 ธันวาคม พ.ศ. 2552
อัลบั้มที่ 6 คนสนิท.
วางแผง 31 มีนาคม พ.ศ. 2554
อัลบั้มที่ 7 บทที่ 7.
วางแผน 15 กุมภาพันธ์ พ.ศ. 2556
อัลบั้ม The Left &amp; Right By ดี้ นิติพงษ์
-ยินยอม
-แพ้ใจ
อัลบั้ม วันฟ้าใหม่
-คนไทยโชคดี (กับศิลปินอื่นๆในโปรเจกต์)
-นับหนึ่งด้วยกันไหม
-อ้วนดำ
อัลบั้ม พั้นช์&amp;พลพล
-แม่ของเรา
อัลบั้ม 10 ปี แกรมมี่โกลด์
-ทำใจให้ชิน
อัลบั้ม พลพล คนกันเอง
-ตาแดงๆ
โครงการเมาไม่ขับ Anti Alcohol
-ไม่อยากมีแฟนแบบนี้
เพลงพิเศษคณะการปกครองในระบอบประชาธิปไตย
-พรุ่งนี้ต้องดีกว่า
อัลบั้มพิเศษ
-พั้นช์ พลพล
-พั้นช์ เพลงรัก
- เก็บซ่อน (พ.ศ. 2562)
- สัมผัส (พ.ศ. 2564)
- ช้ำแล้วช้ำเล่า (พ.ศ. 2564)
- มีใครแล้วใช่ไหม (พ.ศ. 2565)
ผู้หญิงกลางสายฝน
ผู้หญิงกลางสายฝน สตูดิโออัลบั้มชุดที่ 2 ของ "พั้นช์ - วรกาญจน์ โรจนวัชร" ออกวางจำหน่ายเมื่อวันที่ 28 กุมภาพันธ์ พ.ศ. 2549 แนวดนตรีมีความหนักแน่น ด้วยเนื้อหาของบทเพลงมากขึ้น กับเพลง "ยิ่งกว่าเสียใจ" ซึ่งสามารถครองอันดับหนึ่งในคลื่น seed chart top 20 ได้ถึง 9 สัปดาห์เลยทีเดียว พร้อมทั้งยังมีเพลงฮิตติดชาร์ทอย่าง "เปลืองหัวใจ" ,"วางมือบนบ่า น้ำตาก็ไหล", "เดี๋ยวเหอะ" และ "คนไร้ค่าที่มาก่อน"
ซึ่งอัลบั้มชุดนี้มียอดขายถึง 900,000 ตลับ นับเป็นอัลบั้มที่สร้างชื่อเสียงให้กับพั้นช์เป็นอย่างมาก ทำให้เธอกวาดรางวัลมาแล้วหลายเวที
Accessory nail of the fifth toe
เล็บเท้าที่หก คือลักษณะเฉพาะด้านกายภาพของนิ้วก้อยเท้าที่มี "เล็บเท้าที่หก" ขนาดเล็กปรากฏอยู่ที่มุมด้านนอกของเล็บตรงนิ้วก้อยเท้า ซึ่งรับรู้โดยทั่วกันว่าปรากฏอยู่โดยเฉพาะในหมู่ชาวจีนฮั่น; อย่างไรก็ตาม นี่เป็นตำนานส่วนหนึ่ง และไม่ได้รับการพิสูจน์ทางการแพทย์โดยสิ้นเชิง
Trait.
ลักษณะเฉพาะนี้สามารถสังเกตเห็นได้บนเท้าข้างใดข้างหนึ่งหรือทั้งสองข้าง ซึ่งมีการแยกของเล็บเท้าบนนิ้วก้อย ส่วนที่แยกออกของเล็บสร้าง "เล็บที่หก" ขนาดเล็กกว่าตรงมุมของส่วนที่ใหญ่กว่าหรือส่วนหลักของเล็บเท้า บนส่วนด้านนอกสุดของเท้าซึ่งจะยื่นออกไปด้านนอกจากมุมของเล็บที่ใหญ่กว่า เล็บที่เพิ่มขึ้นมานี้สามารถตัดออกได้ด้วยกรรไกรตัดเล็บเช่นเดียวกับเล็บอื่นๆ
ลักษณะเฉพาะนี้รับรู้โดยทั่วกันว่าปรากฏในหมู่ชาวจีนฮั่นทั่วๆไป แม้ว่านี่จะยังไม่ได้รับการพิสูจน์ทางการแพทย์ มันยังปรากฏอยู่ในกลุ่มชาติพันธุ์อื่นๆด้วย เช่นคอเคซอยด์
เอ็กซ์ตรีมรูลส์ (2013)
เอ็กซ์ตรีมรูลส์ (2013)  เป็นการแสดงมวยปล้ำอาชีพแบบ เพย์-เพอร์-วิว (PPV) ของศึกเอ็กซ์ตรีมรูลส์เป็นครั้งที่ 5 จัดโดย ดับเบิลยูดับเบิลยูอี (WWE), โดยมีกำหนดจัดวันที่ 19 พฤษภาคม ค.ศ. 2013 ที่สนามสก๊อตเตรด เซ็นเตอร์ ที่เมืองเซนต์หลุยส์ ,รัฐมิสซูรี
ในศึกรอว์ (8 เมษายน 2013) จอห์น ซีนา เจ้าของแชมป์ WWE ออกมากับเสื้อตัวใหม่ท่ามกลางเสียงโห่ของผู้ชม มาร์ก เฮนรี ออกมาหาเรื่องเพื่อจะชิงแชมป์คนต่อไป แล้ว ซีนา ก็จัดให้ เจอกันคู่เอกคืนนี้เลย ชิงแชมป์ด้วย บูเกอร์ ที ออกมาขัดขวาง บอกว่านายจัดแมตช์เองไม่ได้นะ เดอะ ร็อก ยังมีสัญญารีแมตช์อยู่ แต่เขาบาดเจ็บจากแมตช์เมื่อคืนเลยไม่ได้มาวันนี้ บูเกอร์ ที บอกให้ มาร์ก เฮนรี พิสูจน์ตัวเองก่อนถึงจะได้ชิงแชมป์ โดยต้องชนะ ซีนา ให้ได้คืนนี้ คืนเดียวกัน ซีนาได้เจอกับมาร์ก เฮนรี สุดท้ายซีนาเป็นฝ่ายชนะเคาท์เอาท์ หลังแมตช์เฮนรีขึ้นมาอัดซีนาแล้วจับใส่ World Stornges Slam เฮนรีเอาเข็มขัดแชมป์มาชูเล่น ท่ามกลางเสียงโห่ของคนดู แต่ไรแบ็กออกมาอัดเฮนรีจนหนีลงเวทีไป ซีนานอนเจ็บอยู่ไรแบ็กจับมือซีนาขึ้นมา แล้วก็ฉลองกับซีนาบนเวที แต่แล้วก็เกิดเหตุการณ์ไม่คาดฝัน ไรแบ็กโคทส์ไลน์ซีนาร่วง แล้วก็จับใส่ Shellshocked จากนั้นก็เอาเข็มขัดมาชูปิดท้ายรายการ
ในศึกรอว์ (15 เมษายน 2013) ซีนาให้สัมภาษณ์หลังฉาก บอกว่าไรแบ็กมีปัญหากับเขา ดังนั้นขอทำให้จบง่ายๆ เลย เอาไว้ไปเคลียร์กันบนเวที คืนเดียวกันซีนาออกมาที่เวที แล้วก็เรียกไรแบ็กออกมาเคลียร์กันเดี๋ยวนี้เลย ซีนา บอกว่าชั้นเป็นแชมป์ WWE และก็พร้อมจะป้องกันแชมป์กับทุกคนอยู่แล้วถ้ามีใครกล้าพอ แต่นายกลับมาลอบทำร้ายชั้นจากด้านหลัง ซีนา ถอดเสื้อเตรียมลุย แต่ไรแบ็กหนีลงเวทีไป เดอะชีลด์ออกมารุมกระทืบซีนา โดยที่ไรแบ็กยืนดูเฉยๆ ไม่ยอมช่วย จากนั้นก็เดินกลับไป ปล่อยให้ซีนาโดน Triple Powerbomb ดับอนาถปิดท้ายรายการ
ในศึกรอว์ (22 เมษายน 2013) ซีนาเข้าไปเตือนมิค โฟลีย์ ให้ระวังตัวให้ดีในการเผชิญหน้ากับไรแบ็ก คืนเดียวกันโฟลีย์ออกมาพร้อมกับเก้าอี้และเรียกไรแบ็กออกมาเคลียร์ ไรแบ็กออกมาเถียงกับโฟลีย์ แล้วทำท่าจะต่อยกัน ทำให้ซีนาตามออกมาอีกคน ซีนาบอกให้โฟลีย์หลบไปก่อน เดอะชีลด์จะออกมากระทืบซีนาและไรแบ็ก แต่คราวนี้ซีนาหนีลงเวทีและจะเดินกลับไป สุดท้ายซีนาก็กลับมาช่วยไรแบ็กโดยใช้เก้าอี้ไล่ฟาดเดอะชีลด์จนกระเจิงกลับไป แล้วซีนาก็จัดการ Attitude Adjustment ใส่ไรแบ็ก
ในศึกรอว์ (29 เมษายน 2013) ซีนาบอกกับแบรด แมดด็อกซ์ ว่าเขาจะไม่ปล่อยให้ทีมเฮลโน ต้องเจอกับเดอะชีลด์ แบบ 2 ต่อ 3 เพราะเขาจะเข้าร่วมแทนไรแบ็กเองถึงแม้จะบาดเจ็บอยู่ก็ตาม คืนเดียวกันซีนาได้จับคู่กับ ทีมเฮลโน (แดเนียล ไบรอัน และเคน) เจอกับเดอะชีลด์ ในแทกทีม 6 คน สุดท้ายซีนาและทีมเฮลโนเป็นฝ่ายแพ้ หลังแมตช์ไรแบ็กออกมายืนจ้องซีนาอยู่ที่ทางเดิน
ในศึกรอว์ (6 พฤษภาคม 2013) ซีนาออกมาบอกว่าถึงแม้จะบาดเจ็บเขาก็จะสู้กับไรแบ็ก ในเอ็กซ์ตรีมรูลส์ วิคกี เกอร์เรโรออกมา และบอกว่าศึกนี้ไม่ใช่ศึกธรรมดา แต่เป็น เอ็กซ์ตรีมรูลส์ ทุกแมตช์จะต้องเอ็กซ์ตรีม โดยทริปเปิลเอช จะเจอกับบร็อก เลสเนอร์ ในกรงเหล็ก, ดอล์ฟ ซิกก์เลอร์ ป้องกันแชมป์ในแมตช์ไต่บันได และแมตช์ซีนากับไรแบ็กก็จะต้องมีกติกาพิเศษเช่นกัน ไรแบ็กออกมา และประกาศว่าเขาเลือกให้เป็นแมตช์ Last Man Standing ในคืนเดียวกันหลังจากไรแบ็กเอาชนะเคนไปได้ เดอะชีลด์ออกมาทำให้ไรแบ็กหนีไป ปล่อยให้เคนนอนอยู่บนเวทีคนเดียว แดเนียล ไบรอันวิ่งออกมาช่วยเคนตามมาด้วยซีนา สุดท้ายไรแบ็กก็ขึ้นมาพร้อมกับเก้าอี้ ไบรอันกับซีนาช่วยกันอัดเดอะชีลด์ แต่ไรแบ็กเอาเก้าอี้มาฟาดซีนา
ในศึกรอว์ (13 พฤษภาคม 2013) ซีนาได้จับคู่กับทีมเฮลโน เจอกับเดอะชีลด์ ในแทกทีม 6 คน แบบคัดออก สุดท้ายเคนไล่ยำ 3 สมาชิกเดอะชีลด์อย่างหนักโดยไม่สนใจคำเตือนกรรมการ ทำให้ถูกปรับฟาวล์ออกไปเป็นคนแรก และดีน แอมโบรส ใช้ท่าไม้ตายใส่ไบรอันและกดออกไปอีกคน ทำให้ซีนาเหลืออยู่คนเดียว แต่ซีนาจัดการไล่ต่อยเดอะชีลด์เป็นชุด ก่อนจะ AA ใส่ เซท โรลลินส์ กดนับ 3 ไป แอมโบรส เข้ามาก็โดนซีนาจับแบกอีกคน โรแมน เรนส์ เข้ามาก่อกวนและผลักกรรมการล้ม ก่อนจะไปสเปียร์ใส่ซีนา กรรมการปรับฟาวล์เรนส์ จนกระทั่งซีนาลากแอมโบรสมาใส่ STF จนได้ ทำให้โรลลินส์ กับเรนส์กลับขึ้นมารุมต่อยซีนา และโดนปรับแพ้ฟาวล์ไป หลังแมตช์เดอะชีลด์จับซีนาใส่ Triple Powerbomb ไรแบ็กออกมาและหยิบเอาเก้าอี้มาฟาดใส่ขาซีนา
อาสนวิหารกาวายง
อาสนวิหารกาวายง  เรียกชื่อเต็มว่า อาสนวิหารแม่พระและนักบุญเวร็องแห่งกาวายง  เป็นโบสถ์ประจำเขตแพริชและอดีตอาสนวิหารในนิกายโรมันคาทอลิก ซึ่งเป็นที่ตั้งของมุขนายกประจำมุขมณฑลกาวายงตั้งแต่คริสต์ศตวรรษที่ 4 จนกระทั่งถูกยุบรวมเข้ากับอัครมุขมณฑลอาวีญงตั้งแต่ ค.ศ. 1801 จนปัจจุบัน ตั้งอยู่ที่เมืองกาวายง จังหวัดโวกลูซ ในแคว้นพรอว็องซาลป์โกตดาซูร์ ประเทศฝรั่งเศส สร้างขึ้นเพื่ออุทิศให้นักบุญเวร็องแห่งกาวายง (Saint Véran de Cavaillon)
เสกในปี ค.ศ. 1251 โดยสมเด็จพระสันตะปาปาอินโนเซนต์ที่ 5 ตัวอาคารมีลักษณะทางสถาปัตยกรรมโรมาเนสก์เป็นหลัก ประกอบด้วยบริเวณกลางโบสถ์ที่มีความยาวห้าช่วงหลังคา เพดานโค้งแบบประทุน (barrel vault) และขนาบข้างด้วยชาเปลหลายหลัง บนหลังคามีหอหลังคาโดมทรงแปดเหลี่ยมซึ่งครอบบริเวณจุดตัดกับบริเวณร้องเพลงสวดซึ่งด้านบนเป็นที่ตั้งของหอระฆังของอาสนวิหาร บริเวณมุขโค้งด้านสกัดประกอบด้วยผนังจำนวน 5 ด้าน มุงด้วยเพดานแบบทรงกลม ด้านในเป็นที่ตั้งของฉากประดับแท่นบูชาอันวิจิตรซึ่งเป็นงานศิลปะสมัยคริสต์ศตวรรษที่ 18
ภายในอาสนวิหารยังพบภาพเขียนมากมายที่ยังอยู่ในสภาพดีของสมัยคริสต์ศตวรรษที่ 19 โดยจิตรกรเซแก็ง (Sequin) ภายในบริเวณกลางโบสถ์บริเวณช่องโค้งแบบครึ่งวงกลมตกแต่งด้วยหินแกะสลักเป็นรูปตราสัญลักษณ์ประจำองค์ของมุขนายกแห่งกาวายงในอดีต ส่วนช่องโค้งเหนือบริเวณร้องเพลงสวดตกแต่งด้วยลายเถาใบไม้ บริเวณหลังคาโดมด้านในเป็นลายเถาและดวงดาว บริเวณใต้ท้องของช่องโค้งเหนือมุขโค้งด้านสกัดวาดเป็นรูปวงกลมแบบเหรียญ และมีภาษาละตินกำกับว่า «Quam dilecta tabernacula tua domine virtutum»
งานก่อสร้างอาสนวิหารเริ่มขึ้นในส่วนของบริเวณกลางโบสถ์ก่อน ตั้งแต่ปี ค.ศ. 1115 แล้วเสร็จเมื่อ ค.ศ. 1125 และตามมาภายหลังคือส่วนของมุขโค้งด้านสกัดซึ่งเสร็จในช่วงต้นคริสต์ศตวรรษที่ 13 ในสมัยสงครามศาสนาของฝรั่งเศสในคริสต์ศตวรรษที่ 16 กองกำลังฝ่ายโปรเตสแตนต์ นำโดยฟร็องซัว เดอ โบมง บารอนแห่งอาแดร (François de Beaumont, baron des Adrets) เข้าบุกทำลายอาสนวิหาร ซึ่งอีกร้อยปีถัดมานั้นจึงได้มีการบูรณะครั้งใหญ่ ซึ่งเป็นที่มาของชาเปลด้านข้างทั้งหลายที่ตกแต่งด้วยผนังไม้แกะสลัก และภาพเขียนผลงานของนีกอลา มีญาร์ (Nicolas Mignard) และปารอแซล (Parrocel) ต่อมาในระหว่างปี ค.ศ. 1858 ถึง ค.ศ. 1867 ได้มีการบูรณะอีกครั้งหนึ่ง นำโดยโฌแซ็ฟ เดอ แตริส (Joseph de Terris) งานเด่น ๆ ในช่วงนี้คืองานจิตรกรรมฝาผนังและรูปปั้นบางส่วน.
ในบริเวณแวดล้อมยังมีวิหารคดแบบโรมาเนสก์ และซากปรักหักพังของชาเปล
บริเวณติดกับผนังทางทิศเหนือของบริเวณร้องเพลงสวด เป็นที่ตั้งของออร์แกนงานในสมัย ค.ศ. 1654 สร้างโดยฝีมือของนักทำออร์แกนชาวเฟลมมิช ชาร์ล รัวเย (Charles Royer) ซึ่งต่อมาได้สร้างใหม่ในปี ค.ศ. 1966 โดยบริษัทกอนซาเลซ อำนวยการก่อสร้างโดยฌอร์ฌ ดานียง (Georges Danion) และแผนผังออร์แกนโดยมอริส ดูว์รูว์เฟล (Maurice Duruflé)
Caridina
Redbee shrimp
Bee Shrimp
กุ้งบี
อาสนวิหารซีมีเย
อาสนวิหารซีมีเย  เรียกชื่อเต็มว่า อาสนวิหารนักบุญมารีย์แห่งซีมีเย  เป็นอดีตอาสนวิหารในนิกายโรมันคาทอลิกประจำอดีตมุขมณฑลซีมีเย มุขมณฑลในสมัยคริสต์ศตวรรษที่ 5 เป็นต้นมาจนกระทั่งถูกยุบรวมเข้ากับมุขมณฑลนิสเมื่อปี ค.ศ. 1590 ตั้งอยู่บนเนินเขาปราสาทเก่าของเมืองนิส (Château de Nice) จังหวัดอาลป์-มารีตีม แคว้นพรอว็องซาลป์โกตดาซูร์ ประเทศฝรั่งเศส สร้างขึ้นเพื่ออุทิศแด่พระนางมารีย์พรหมจารี ในปัจจุบันหลงเหลือเพียงฐานรากและซากปรักหักพัง
อาสนวิหารแห่งนี้เคยเป็นที่ตั้งแห่งแรกของมุขมณฑลซีมีเย ซึ่งตั้งอยู่ในเขตเมืองเกเมเนลุม (Cemenelum) ซึ่งเป็นเมืองท่าในสมัยโรมโบราณ และต่อมาได้รวมกับมุขมณฑลนิสในปี ค.ศ. 465 ซึ่งอาสนวิหารแห่งนี้ได้กลายเป็นที่ตั้งของของมุขนายกแห่งนิส (Bishop of Nice)
อาสนวิหารแห่งแรกตั้งอยู่บนเนินเขา สร้างในแบบสถาปัตยกรรมก่อนโรมาเนสก์ (Pre-Romanesque style) ในสมัยช่วงปลายคริสต์ศตวรรษที่ 10 บริเวณแท่นบูชาได้รับการเสกในปี ค.ศ. 1049 อาคารประกอบด้วยทางเดินกลาง 3 แถว กับบริเวณร้องเพลงสวดเชื่อมกับมุขโค้งด้านสกัดจำนวน 3 มุข และไม่พบแขนกางเขน
ต่อมาในคริสต์ศตวรรษที่ 13 อาสนวิหารแห่งนี้อยู่ในสภาพทรุดโทรมลงมาก จึงมีการบูรณะซ่อมแซมและต่อเติมบนแผนผังเดิม และขยายอาคารออกทางทิศตะวันออก ต่อมาในคริสต์ศตวรรษที่ 15 มีการก่อสร้างชาเปลเพิ่มเติ่มหลายแห่ง จากการยืนยันโดยสารตราพระสันตะปาปาของสมเด็จพระสันตะปาปามาร์ตินที่ 5 ในปีค.ศ. 1429
ภายหลังต่อมาความสำคัญของอาสนวิหารต่อการปกครองของมุขมณฑลค่อย ๆ ลดความสำคัญลง โดยย้ายไปตั้งอยู่ที่โบสถ์นักบุญเรปารัต (ต่อมาเป็นอาสนวิหารแม่พระและนักบุญเรปารัตแห่งนิส) ในช่วงต้นคริสต์ศตวรรษที่ 16 โดยมีผลอย่างเป็นทางการในปี ค.ศ. 1590
อดีตอาสนวิหารแห่งนี้ได้ถูกทำลายลงเป็นผลของการบุกปิดล้อมเมืองนิส โดยพระบัญชาของพระเจ้าหลุยส์ที่ 14 นำโดยนีกอลา กาตีนา ในปี ค.ศ. 1691 และต่อมาได้ถูกรื้อถอนลงในปี ค.ศ. 1706
ดร็องซี
ดร็องซี  เป็นเทศบาลในชานเมืองทิศตะวันออกเฉียงเหนือของกรุงปารีส ในจังหวัดแซน-แซ็ง-เดอนี ทางตอนเหนือของประเทศฝรั่งเศส ตั้งอยู่ห่างจากศูนย์กลางของกรุงปารีส 10.8 กม. (6.7 ไมล์) ในสมัยสงครามโลกครั้งที่สอง เป็นที่ตั้งค่ายกักกันของกองทัพเยอรมัน
อัครมุขมณฑลกรากุฟ
อัครมุขมณฑลกรากุฟ  เป็นอัครมุขมณฑลโรมันคาทอลิกตั้งอยู่ภายในกรุงกรากุฟ ประเทศโปแลนด์
อัครมุขมณฑลนี้เดิมมีสถานะเป็น "มุขมณฑลกรากุฟ" ซึ่งก่อตั้งขึ้นในคริสต์ศตวรรษที่ 10 ต่อมาวันที่ 28 ตุลาคม ค.ศ. 1925 สมเด็จพระสันตะปาปาปิอุสที่ 11 จึงให้ยกสถานะขึ้นเป็นอัครมุขมณฑลโดยมีเจ้าชายอาดัม สเตฟาน ซาปีเอคา เป็นอัครมุขนายกองค์แรก ต่อมาในปี ค.ศ. 1992 อัครมุขมณฑลได้เสียพื้นที่บางส่วนออกไปตั้งเป็นมุขมณฑลบีเอลสกอ-ชีวีเอซและมุขมณฑลซอซนอวีเอซ
ปัจจุบันอัครมุขมณฑลกรากุฟมีพื้นที่ 5,730 ตารางกิโลเมตร แบ่งออกเป็น 439 เขตแพริช มีคริสต์ศาสนิกชนนิกายโรมันคาทอลิกอาศัยอยู่ราว 1,556,000 คน (สถิติปี ค.ศ. 2010) อาสนวิหารประจำอัครมุขมณฑลคือมหาวิหารนักบุญสตานิสลาฟและนักบุญวาสลาฟ ประมุของค์ปัจจุบันคือพระคาร์ดินัลสตานิสลาฟ ซีวิซ ซึ่งดำรงตำแหน่งมาตั้งแต่วันที่ 3 มิถุนายน 2005
นักบุญสำคัญที่มาจากมุขมณฑลนี้ได้แก่นักบุญสตานิสลาฟแห่งเชปานุฟ บุญราศีสมเด็จพระสันตะปาปาจอห์น ปอลที่ 2 เป็นต้น
เทศมณฑลบึสเกอรือ
บึสเกอรือ  เป็นอดีตเทศมณฑลในประเทศนอร์เวย์ อยู่ติดกับอาเกิชฮืส ออสโล อ็อปลัน ซ็องน์และฟียูราเนอ ฮอดาลัน เทเลอมาร์ก และเว็สต์ฟ็อล ที่ตั้งเขตการปกครองอยู่ที่เมืองดรัมเมิน
บุสเครุด
ดาวิกา โฮร์เน
จักรพรรดินีจางไฮว่
เรือนเสน่หา
เรือนเสน่หา เป็นละครโทรทัศน์ แนวละครพีเรียด ดราม่า เรื่องที่ 1 ในซีรีส์ชุด เรือน ผลิตโดย เอ็กแซ็กท์-ซีเนริโอ บทประพันธ์และบทโทรทัศน์โดย ชวนนท์ สารพัฒน์, อภิศรา วงศร, วรรณถวิล สุขน้อย กำกับการแสดงโดย ฉัตรชัย สุรสิทธิ์, สันต์ ศรีแก้วหล่อ นำแสดงโดย ศักดิ์สิทธิ์ แท่งทอง, น้ำทิพย์ จงรัชตวิบูลย์, พิมพ์มาดา บริรักษ์ศุภกร, โสภิตนภา ชุ่มภาณี, อาณัตพล ศิริชุมแสง,รัญญา ศิยานนท์ และณหทัย พิจิตรา
ออกอากาศทางช่อง 5 ทุกวันจันทร์ - อังคาร เวลา 20.10 - 21.40 น. ตั้งแต่วันที่ 22 เมษายน - 9 กรกฎาคม พ.ศ. 2556 และออกอากาศรีรันทาง Acts Channel ทุกวันจันทร์ - อังคาร เวลา 09.00 น., 18.30 และ 22.30 น. ตั้งแต่วันที่ 20 พฤษภาคม - 6 สิงหาคม พ.ศ. 2556 และล่าสุดทางช่องวัน 31 ได้นำละครเรื่องนี้มาออกอากาศรีรันให้ชมอีกครั้งทุกวันจันทร์ - ศุกร์ เวลา 8.00 - 10.20 น. และเวลา 13.00 ทาง Youtube : one31 เริ่มวันจันทร์ที่ 20 กรกฎาคม พ.ศ. 2563
คุณหลวงผู้รักความยุติธรรม
เด็ดขาด น่าเกรงขาม แต่งงานมาหลายปี
แต่ยังไม่มีทายาทพยายามคิดหาวิธีมีทายาท โดยที่ไม่รู้ว่าสิ่งที่ตนเองต้องการนั้น ทำให้บรรดาเมียๆต้องแก่งแย่ง และเข่นฆ่ากันเอง
ภรรยาคนแรกของคุณหลวงปราบ
คุณชมนาดถือตัวว่าเป็นถึงลูกเจ้าพระยา จึงหยิ่งในชาติตระกูล ถือยศ ถือเกียรติ ภายนอกดูสงบ เยือกเย็น แต่ภายในคอยอิจฉาริษยาบรรดาเมียคนอื่นๆกลัวจะมีทายาทก่อนตน
ภรรยาคนที่สองของคุณหลวงปราบ
เป็นธิดาเจ้าเมืองเชียงใหม่ เจ้านางเอื้องคำเป็นคนสวยร้อนแรง
นิสัยเจ้าอารมณ์ เอาแต่ใจ เจ้าคิดเจ้าแค้น ปากร้าย ขี้อิจฉาริษยา ไม่ยอมลงให้คุณชมนาด จึงทะเลาะกันบ่อยๆ (ผู้หญิงที่เป็นเจ้ามาแต่งงานกับผู้ชายสามัญชนจึงไม่สามารถเป็นเจ้าต่อไปได้)
ภรรยาคนที่สี่ของคุณหลวงปราบ
เป็นคนดีไม่เคยลืมตัว ไม่เคยคิดแย่งความรัก
หรือความเป็นใหญ่จากเมียคนไหน มีความเจียมตัว ความซื่อสัตย์และจิตใจดีของคุณมะลิ ทำให้คุณหลวงรักและเอ็นดู ทำให้คุณชมนาดและเจ้านางเอื้องคำไม่พอใจ
บ่าวในเรือนคุณหลวง เป็นคนซื่อ จิตใจดี รักใครรักจริง
หลงรักคุณมะลิ คอยช่วยเหลือคุ้มครองคุณมะลิทุกอย่าง
บ่าวคนสนิทของคุณชมนาด เป็นพี่เลี้ยงคุณชมนาดตั้งแต่เล็ก จึงรักและเทิดทูนคุณชมนาดยอมทำได้ทุกอย่างเพื่อความสุขของคุณชมนาด
จะเป็นคนปกป้องคุณชมนาดแม้ว่าจะต้องเอาชีวิตเข้าแลก
ข้าไทที่ซื่อสัตย์แต่ขาดสติปัญญาของเจ้านางเอื้องคำ รักเจ้านางเอื้องคำมาก
คอยช่วยเหลือเจ้านางเอื้องคำรับมือกับคุณชมนาด แต่มักทำอะไรพลาดเสมอ เลยตกเป็นที่ระบายอารมณ์ของเจ้านางเอื้องคำอยู่บ่อยๆ
ภรรยาคนที่สามของคุณหลวงปราบ เป็นบ่าวอยู่ในเรือน หลานสาวของยายพิศ น้องสาวของมิ่ง ไม่ค่อยมีปากมีเสียง และมักเกรงใจเจ้านางเอื้องคำและคุณชมนาด
เพื่อนสนิทของคุณหลวง เป็นหมอประจำตระกูล คอยช่วยเหลือให้คำปรึกษากับคุณหลวงในทุกเรื่อง
ชาวจีนเจ้าของโรงฝิ่นในพระนคร เคยเอาของมากำนันคุณหลวงที่เรือน จนได้พบเจ้านางเอื้องคำ ก็ถูกใจในความสวยทันที หลังจากเจ้านางเอื้องคำต้องออกจากเรือนคุณหลวงไปเถ้าแก่ซ้งก็รับ
เจ้านางเอื้องคำไปเป็นภรรยาของตน
เป็นบ่าวอยู่รับใช้บ้านคุณหลวงมาตั้งแต่รุ่นเจ้าคุณพ่อของคุณหลวง เป็นข้าเก่าเต่าเลี้ยงที่ซื่อสัตย์และจงรักภักดีมาก เป็นคนคอยดูแลบ่าวไพร่ในโรงครัว เป็นป้าของมิ่งและคุณสร้อย
ลูกชายของคุณมะลิกับคุณหลวง เป็นแฝดคนน้องที่คุณมะลิช่วยจากกองไฟเอาไว้ได้ คุณเมืองนั้นเป็นคนใจร้อน มุทะลุ เอาจริงเอาจัง แข็งแกร่ง เห็นถูกเป็นถูก เห็นผิดเป็นผิด ยอมหักไม่ยอมงอ คุณเมืองคอยปกป้องดูแลคุณมะลิและน้อง เป็นที่พึ่งให้คุณมะลิและคุณสายหยุดได้
ลูกสาวของคุณหลวงไว เพื่อนของคุณหลวงธำรงฯ ที่เป็นหมอ ด้วยความที่เรียนที่โรงเรียนฝรั่ง ทำให้คุณเดือนเป็นหญิงสาวที่มีความมั่นใจ ทันสมัย เรียนเก่ง พูดภาษาฝรั่งเศสได้ รักความถูกต้อง ชอบช่วยเหลือผู้อื่น คุณเดือนถูกหมั้นหมายให้กับคุณสุข แต่คุณเดือนไม่สนใจเรื่องคู่ครอง มองคุณสุขเป็นแค่เพียงพี่ชายเท่านั้น คุณเดือนมีน้ำใจและนิสัยดีแต่มักจะมีปากเสียงกับคุณเมืองเสมอ ยิ่งเมื่อคุณเดือนมาช่วยให้คุณสุขกับคุณสายหยุดได้คบหากัน คุณเดือนยิ่งขัดแย้งกับคุณเมือง
ลูกชายของคุณหลวงกับคุณมะลิ เป็นแฝดคนโตที่อี่เก็บมาให้คุณชมนาดเลี้ยง เมื่อเป็นลูกชายคนแรกของบ้าน ทำให้คุณหลวงรักมากผิดกับคุณชมนาด ที่ไม่ค่อยใส่ใจสุข คุณสุขเป็นเด็กใฝ่ดี กตัญญู ขยัน
เรียนเก่ง ได้ทำงานราชการอย่างที่คุณหลวงตั้งใจเอาไว้ ได้อย่างใจคุณหลวงทุกอย่าง แม้คุณสุขจะน้อยใจอยู่ลึกๆ ว่าคุณชมนาดรักคุณเทพมากกว่าตน แต่คุณสุขก็ไม่เคยคิดอิจฉาคุณเทพ อี่นั้นคอยให้ความรักและความห่วงใยคุณสุขมาตั้งแต่เด็ก ทำให้คุณสุขผูกพันกับอี่
เป็นลูกสาวของสาย ผู้หญิงที่มิ่งและคุณมะลิขอติดเรือมาด้วย เข้าใจว่าตนเองเป็นลูกคุณมะลิกับมิ่ง คุณสายหยุดเป็นคนจิตใจดี สวย หัวอ่อน ด้วยการอบรมเลี้ยงดูของคุณมะลิ ทำให้คุณสายหยุดงดงามทั้งหน้าตาและจิตใจ อ่อนหวาน เจียมตัว คุณสายหยุดมีฝีมือการทำอาหารเหมือนคุณมะลิ รักแม่และพี่ชายมาก
ลูกชายของคุณหลวงและคุณชมนาด สนุกสนาน ร่าเริง สดใส กะล่อนนิดๆ ชอบเที่ยวมากกว่าเรียน แม้คุณเทพจะเรียนไม่เก่งเท่าคุณสุข แต่คุณเทพก็ไม่ได้เก็บมาใส่ใจ คุณเทพมองโลกในแง่ดีเสมอ
คุณเทพถูกคุณชมนาดเลี้ยงมาอย่างตามใจ ทำให้คุณเทพชอบอ้อนคุณชมนาด จนบางครั้งคุณชมนาดถึงกับช่วยคุณเทพปิดบังความผิด เมื่อคุณเทพได้พบกับคุณชวนชม ก็ตกหลุมรักคุณชวนชมแต่แรกเห็นทันที ยิ่งเห็นความสวยลึกลับของคุณชวนชม คุณเทพก็ยิ่งอยากอยู่ใกล้
ลูกสาวของคุณชมนาดที่เจ้านางเอื้องคำขโมยไป สวย ลึกลับ แม้คุณชวนชมจะเติบโตมาในย่านคนจีนแต่คุณชวนชมก็ได้รับการเลี้ยงดูแบบเจ้านางในคุ้มหลวงอย่างเพียบพร้อมจากเจ้านางเอื้องคำ ทำให้เก่งทุกด้านเฉกเช่นสาวชาววัง ไม่ว่าจะเป็นร้อยมาลัย อาหารชาววัง คุณชวนชมเชื่อฟังเจ้านางเอื้องคำทุกอย่างเพราะเชื่อว่าเจ้านางเอื้องคำเป็นคนที่รักและหวังดีกับตนอย่างแท้จริง คุณชวนชมไม่รู้เลยว่าตนเองตกเป็นเครื่องมือการแก้แค้นของเจ้านางเอื้องคำ
จอน ฮโยซอง
Jeon Hyosung
ฮโยซ็อง
ลิซซี่
Lizzy (entertainer)
ฮัน ซองฮวา
ฮัน ซุนฮวา
Sunhwa
ซ็อนฮวา
ฮาริสุ
มาริออ มันจูกิช